cyanic-selkie/wikianc huggingface dataset:
Kergejõustik 2016. aasta suveolümpiamängudel
Kuulitõuge
Võistlust juhtis kuni viimase vooruni valitsev olümpiavõitja uusmeremaalanna Valerie Adams. Viimases voorus püstitas ameeriklanna Michelle Carter rahvusrekordi 20.63-ga, möödudes 21 sentimeetriga Adamsist. Carter tuli kuulitõukes esimese ameeriklannana olümpiavõitjaks. Adamsi parimaks jäi teises voorus tõugatud hooaja tippmark 20.42. Pronksmedali sai samuti rahvusrekordi püstitanud ungarlanna Anita Márton (19.87). Finaal: 12. august Osavõtjaid: 36 Maailmarekord: 22.63 (1987) Natalja Lissovskaja, NSVL Olümpiarekord: 22.41 (1980) Ilona Briesenick, Saksa DV Olümpiavõitja 2012: 20.63 Valerie Adams, Uus-Meremaa Ametlikud tulemused: [ Kvalifikatsioon] – [ Finaal]
Kettaheide
Finaal: 16. august Osavõtjaid: Maailmarekord: 76.80 (1988) Gabriele Reinsch, Saksa DV Olümpiarekord: 72.30 (1988) Martina Opitz-Hellmann, Saksa DV Olümpiavõitja 2012: 69.11 Sandra Perković, Horvaatia Ametlikud tulemused: [ Finaal] – [ Kvalifikatsioon]
Vasaraheide
Anita Włodarczyk parandas kolmandal katsel 2015. aastast endale kuulunud maailmarekordit koguni meetri ja 21 sentimeetriga. Varasema tipptulemuse ületas ta ka viiendal katsel, kui heitis 81.74. Hõbemedali võitis hiinlanna Zhang Wenxiu (76.75). Pronksmedali võitis rahvusrekordiga 74.54 Briti vasaraheitja Sophie Hitchon, kes tuli oma riigi esimeseks olümpiamedalistiks vasaraheites. Finaal: 15. august Osavõtjaid: 32 Maailmarekord: 81.08 (2015) Anita Wlodarczyk, Poola Olümpiarekord: 78.18 (2012) Tatjana Lõssenko, Venemaa Olümpiavõitja 2012: 78.18 Tatjana Lõssenko, Venemaa Ametlikud tulemused: [ Finaal] – [ Kvalifikatsioon]
Odavise
Finaal: 18. august Osavõtjaid: 31 Maailmarekord: 72.28 (2008) Barbora Špotáková, Tšehhi Olümpiarekord: 71.53 (2004) Osleidys Menéndez, Kuuba Olümpiavõitja 2012: 69.55 Barbora Špotáková, Tšehhi Ametlikud tulemused: [ Finaal] – [ Kvalifikatsioon]
Seitsmevõistlus
Grit Šadeiko katkestas juba esimesel alal, 100 meetri tõkkejooksus. Olümpiavõitjaks tuli rahvusrekordiga Belgia esindaja Nafissatou Thiam (6810 punkti). Kõrgushüppes püstitasid Thiam ja britt Katarina Johnson-Thompson seitsmevõistluse rekordi, kui ületasid mõlemad 1.98. Finaal: 12.–13. august Osavõtjaid: 31 Maailmarekord: 7291 (1988) Jackie Joyner-Kersee, USA Olümpiarekord: 7291 (1988) Jackie Joyner-Kersee, USA Olümpiavõitja 2012: 6955 Jessica Ennis, Suurbritannia [ Ametlikud tulemused]
Medalitabel
Korraldajariik
Mäeinstituut
Mäeinstituut on Tallinna Tehnikaülikooli energeetikateaduskonna struktuuriüksus, kus õpetatakse, arendatakse ja uuritakse mäendust ehk maavarade uurimist, kaevandamist ja maavaraäri. Mäeinstituudis õpetatava õppekava nimetus on geotehnoloogia.
Alexis Pinturault
pisi|Alexis Pinturault (2017= Alexis Pinturault (sündinud 20. märtsil 1991 Moutiersis) on Prantsusmaa mäesuusataja.
Une moderne Olympia
„Une moderne Olympia“ (eesti keeles „Kaasaegne Olympia“) on prantsuse kunstniku Paul Cézanne’i õlimaal lõuendil.
Alexis Pinturault
Juunioride maailmameistrivõistlustel on Pinturault võitnud kaks kuldmedalit suurslaalomis, olles esimene nii 2009. aastal Garmisch-Partenkirchenis kui ka 2011. aastal Crans Montanas.
Taliolümpiamängudelt on ta võitnud Alpi kahevõistluses hõbemedali (2018) ning suurslaalomis kaks pronksmedalit (2014 ja 2018).
Une moderne Olympia
Maal oli esmakordselt eksponeeritud 1874. aastal toimunud impressionistide esimesel näitusel.
Alexis Pinturault
2019. aastal tuli Pinturault Alpi kahevõistluses maailmameistriks.
Maailma karikavõistlustel
Alexis Pinturault on osalenud ( <FONT COLOR=Purple>seisuga 24. veebruar 2019</FONT> ) 220 MK-etapil ja jõudnud esikolmikusse 53 korral, neist 22 korral kõige kõrgemale astmele.
Kiigeoru hiiesalu
pisi|Kiigeoru hiiesalu Kiigeoru hiiesalu (ka Koke Kiigeoru hiiesalu) on looduslik pühapaik Võnnu kihelkonna Koke külas, kus asub lisaks kümme künnapuud, mida on peetud hiie- ja ohvripuudeks, ohvriallikas (Kiigeoru hiiesalu ohvriallikas) ja ohvrikivi (Kiigeoru hiiesalu ohvrikivi).
Paarisprogrammeerimine
Paarisprogrammeerimine on tarkvaraarenduses agiilne meetod, kus kaks programmeerijat teevad koostööd programmi loomisel. Üks paarilisest kirjutab koodi ning sel ajal teine paariline (vaatleja/navigeerija ) vaatab läbi iga sisestatud koodirea. Antud programmeerimistehnika juures on tavapärane, et paarilised vahetavad tihti omavahel rolle.
Läbivaataja rollis oleval paarilisel on strateegiline roll programmi valmimisel, tema ülesandeks on märgata võimalikke veakohti programmis, suunata tegevust ning soovitada ideid. Läbivaataja eesmärgiks on abistada või lihtsustada koodikirjutaja rollis oleva inimese tööd võimalikult palju, et tagada töö efektiivsus. Programmeerija peaks saama keskenduda vaid koodi kirjutamisele, kasutades läbivaatajat kontrollijana ja nõuandjana.
Majanduslikud tegurid
On leitud, et paarisprogrammeerimisega suureneb inimtöö tundide arv ligikaudu 15–100% võrreldes üksi töötamisega. Seevastu on aga täheldatud, et paaristööna valminud koodijupid sisaldavad keskmiselt 15% vähem vigu. Majandusliku tasuvust vaadeldes tuleb lisaks koodi valmimiseks kulunud ajale arvestada erinevaid tegureid, näiteks programmi töökindlus. Paarisprogrammeerimine vähendab koodis tehtavate vigade arvu, mis omakorda vähendab kvaliteedi tagamisele mõeldud kulutusi.
Töö kvaliteet
Paarisprogrammeerimine võimaldab mitmekesisemaid lahendusi:
Rahulolu
Paarisprogrammeerijate veebiküsitluses (aastal 2000) selgus, et 96% vastajatest leidis, et nad nautisid töötegemist rohkem kui üksi tehes. 95% küsitletavatest nentisid, et nad olid oma lahenduskäikudes kindlamad, kui nad töötasid paaris.
Teadmised
Ei ole vahet, kas paarisprogrammeerimine leiab aset klassiruumis või kontoris, teadmisi jagatakse omavahel pidevalt. Paljud allikad viitavad sellele, et õpilased on oluliselt enesekindlamad paarisprogrammeerimisel ning õpivad programmeerimiskeele reeglitele lisaks ka visuaalselt paremini oma programme vormistama. Meeskonnasisene paariliste vahetamine aitab jagada iga programmeerija teadmisi terves meeskonnas ning kasulike töövõtete levimine kiirem ning efektiivsem terves meeskonnas. Paarisprogrammeerimine võimaldab programmeerijatel uurida oma partneri koodi ja anda tagasisidet, mis arendab oskust anda kohest tagasisidet tööle, mis valmib kellegi teise eestvedamisel.
Märgid kehvast koostööst
Järgnevad märgid iseloomustavad kehva koostööd:
Viited
Tõlgitud ingliskeelsest Wikipediast Pair programming (16.01.2019)
Serbia kampaania
Järelm
Austria-Ungari impeerium lagunes 1918. aasta oktoobris, mil Ungari lõi sellest lahku kui rahvusriik. Serbia armee vabastas Liitlaste abiga oma maad ja pealinna Belgradi 1918. aasta novembriks. Kuigi, armee suurus oli kahanenud umbes 320 000 sõduri võrra.
Ivica Olić
pisi|Ivica Olić Ivica Olić (sündinud 14. septembril 1979 Davoris) on endine Horvaatia jalgpallur (ründaja).
2002. ja 2003. aastal valiti ta Horvaatia kõrgliiga aasta jalgpalluriks ja 2009. aastal Horvaatia aasta jalgpalluriks.
Klubid
Ta on tulnud Horvaatia meistriks 2002 ja 2003, Venemaa meistriks 2003, 2005 ja 2006 ja Saksamaa meistriks 2010. Ta võitis Venemaa karika 2005. ja 2006. aastal ning Saksamaa karika ja superkarika 2010. aastal.
2005 võitis ta Moskva CSKA-ga UEFA karika, alistades finaalis võõrsil Lissaboni Sportingi pärast 0:1 kaotatud poolaega 3:1.
Rahvuskoondis
pisi|Ivica Olić Horvaatia jalgpallikoondises on Olić osalenud 11. juuni 2014 seisuga 92 mängus ja löönud 18 väravat. Koondises mängib ta alates 2002. Esimese värava oma kodumaa eest lõi ta 17. aprillil 2002 sõprusmängus Bosnia jalgpallikoondise vastu. Kaks väravat ühes mängus lõi ta esimest korda Horvaatia kasuks 16. oktoobril 2007 sõprusmängus Slovakkia jalgpallikoondise vastu. Hiljem kordas ta seda 12. augustil 2009 MM-valikmängus võõrsil Valgevene jalgpallikoondise vastu.
2002. aasta MM-il osales Olić kahes mängus. Teises alagrupimängus Itaalia jalgpallikoondise vastu lõi Itaalia 55. minutil avavärava. 57. minutil vahetati Olić sisse ja 73. minutil lõi ta viigivärava. Horvaatia võitis mängu 2:1. Kolmandas alagrupimängus oli Horvaatial vaja võita Ecuadori jalgpallikoondist ja selles tegi Olić kaasa terve mängu, aga Horvaatia kaotas 0:1, jäi alagrupis Ecuadori ees kolmandaks ja langes välja.
2004. aasta EM-il osales Olić kõigis kolmes Horvaatia kohtumises. Šveitsi jalgpallikoondisega peetud mängus, mis lõppes 0:0, tegi ta kaasa avapoolaja. Prantsusmaa jalgpallikoondisega peetud mängus vahetati ta sisse 73. minutil seisul 2:2 ja see jäigi mängu lõpptulemuseks. Kolmandas mängus Inglismaa jalgpallikoondisega vahetati tal sisse 55. minutil seisul 1:2 ja mäng lõppes 2:4. Horvaatia lõpetas taas kolmandana Šveitsi ees ja langes välja.
2006. aasta MM-il osales Olić kõigis kolmes Horvaatia mängus. Brasiilia jalgpallikoondise vastu vahetati ta mängu 56. minutil seisul 0:1 ja see jäigi lõpptulemuseks. Jaapani jalgpallikoondise vastu vahetati ta sisse 70. minutil seisul 0:0 ja see jäigi lõpptulemuseks. Austraalia jalgpallikoondise vastu alustas Olić algrivistuses ja vahetati välja 73. minutil eduseisul 2:1, mis tõotas Horvaatia edasipääsu alagrupist, kuid Austraalia suutis lüüa viigivärava ja ise teisena edasi minna.
2008. aasta EM-il osales Olić jällegi 3 mängus. Avakohtumises Austria jalgpallikoondise vastu (võit 1:0) alustas ta algrivistuses ja mängis peaaegu lõpuni. Saksamaa jalgpallikoondise vastu lõi ta väravagi: 62. minutil 2:0. 72. minutil vahetati ta sel seisul välja ja Horvaatia võitis lõpuks 2:1. Kolmandas alagrupimängus (1:0 võit Poola jalgpallikoondise üle) ta ei osalenud. Veerandfinaalis Türgi jalgpallikoondise vastu mängis Oli kogu normaalaja. Lisaajal seisul 0:0 vahetati ta välja. Lisaaeg lõppes 1:1 ja penaltiseerias Horvaatia kaotas.
2010. aasta jalgpalli MM-valikturniiril lõi Olić 8 mängus 3 väravat, kuid Horvaatia jäi alagrupis kolmandaks ja langes välja.
Isiklikku
Ta on 182 cm pikk.
Olićil on pojad Luka ja Antonio. Erinevalt paljudest jalgpalluritest ei tüki ta ajakirjandusse ega räägi seal oma eraelust.
Marakas
thumb Marakas on ebamäärase helikõrgusega löökpill, idiofon. Tavaliselt mängitakse kahte marakat koos, kummaski käes üks. Marakas koosneb varrest, ümarast suletud kestast (algselt valmistatud pudelkõrvitsa kuivatatud viljakestast, tänapäeval ka puidust või plastist) ja selle sees olevatest seemnetest (või kuivatatud ubadest, hernestest vm).
Võistluse tänav
Võistluse tänav on tänav Tallinnas Kesklinna linnaosas Juhkentali asumis. Tänav algab Kalevi Keskstaadioni põhjapoolsest servast, ristub Püssirohu tänavaga ja lõpeb Filtri teel. Võistluse tänav on ligikaudu 350 meetri pikkune.
Ajalugu
Tänava nimi oli alates 1885. aastast Aafrika tänav ehk Afrika tänav (saksa keeles Afrika Strasse, vene keeles Африканская улица). Aafrika tänava nimi tulenes sealsetest tuiskliivaväljadest, mis meenutasid Aafrika kõrbe.
1950. aastatel ehitati Härjapea jõe ürgorgu Komsomoli staadion. Võistluse tänava nime sai tänav 22. veebruaril 1955 lähedal asuva Komsomoli staadionil (praeguse nimega Kalevi Keskstaadion) toimuvate spordivõistluste järgi.
Aafrika tänaval asusid Eesti Vabariigi ajal, Sidepataljoni Liiva kasarm (Võistluse 8) ja tänava lõpus 10. Üksiku Jalaväepataljoni Uus kasarm (tänapäeval Filtri tee 3/5, toona Aafrika tänav 43 ). 1944. aasta närtsipommitamises hävinesid Aafrika tänaval majad nr 9, 11, 13, 15, 17, 19, 21, 23, 25, 27, 29, 31, 33, 35, 37, 39 ja 41.
Rannakaitsepatarei nr 42
Rannakaitsepatarei nr 42 oli Balti laevastiku rannakaitsepatarei Hiiumaal Kõpu poolsaarel Ristna piirkonnas.
Rannakaitsepatarei ehitati aastatel 1939–1940 NSV Liidu mereväe Balti laevastiku Tallinna mereväebaasi Tallinna peabaasi Läänemere rajooni rannakaitse osana.
Läänemere rajooni rannakaitse eelpositsiooni kaitsesektorisse kuulusid Hiiumaal veel rannakaitsepatarei nr 12 Hiiesaarel, rannakaitsepatarei nr 26 Tahkunal, rannakaitsepatarei nr 316 Tahkuna poolsaarel Lehtma piirkonnas ja rannakaitsepatarei nr 149 Kõpu poolsaarel Poama piirkonnas, Palli ninal. pisi|Rannakaitsepatarei suurtüki kahuriõu|pisi|
Patareipositsioon
Rannakaitsepatarei patareipositsioonil ehitati kahuriõued varjenditega,   laskemoonavarjendid, punkrid ja reservuaarid,   elektrijaam pumbajaama ja veereservuaariga ja komandokeskus-elektrijaam ning tulejuhtimistorn komandokeskusega. pisi|Tulejuhtimistorn Rannapatareide kaitseks võimalike dessantide vastu ehitati kaitseehitisi: dotte ja laskemoonavarjendeid.
pisi|Varjend
Villanova Truschedu
Villanova Truschedu kõrgus merepinnast on 56 meetrit. Asustus­tihedus on keskmiselt 0 inimest ruutkilomeetri kohta.
Villanova Truschedu piirneb järgmiste omavalitsusüksustega: Fordongianus, Ollastra, Paulilatino, Zerfaliu.
Rannakaitsepatarei nr 42
Rannakaitsepatarei
Suurtükkide laskekaugus oli 24 km (130 kaabeltaud).
Ristna patarei neljast positsioonist on säilinud kaks. Üks positsioon hävis kruusakarjääri laiendamisel, teine 1950. aastatel ehtatud Ristna tulejuhtimistorni ehitustöödel.
Praegu Ristnas olevad neli 130 mm suurtüki positsiooni on rajatud pärast Teist maailmasõda.
Tongo Doumbia
pisi|Tongo Doumbia 2013. aastal [[Valenciennes FC|Valenciennes'i meeskonnas]] Tongo Hamed Doumbia (sündinud 6. augustil 1989 Vernon's) on Prantsusmaal sündinud Mali jalgpallur, kes mängib kaitsva poolkaitsjana Austraalia kõrgliigaklubis Western United.
Ta alustas klubikarjääri Prantsusmaal. Suurema läbimurde saavutas ta Prantsusmaa kõrgliigaklubis Stade Rennais, kus ta mängis aastatel 2009–2012. Klubikarjääri jooksul on ta mänginud veel Inglismaa klubis Wolverhampton Wanderers (2012–2013), Prantsusmaa kõrgliigaklubides Valenciennes (2013–2014) ja Toulouse (2014–2017), Horvaatia kõrgliigaklubis Zagrebi Dinamo (2017–2018), Araabia Ühendemiraatide klubis Ajman (2019) ning Kasahstani kõrgliigaklubis Aktobe (2021–2022).
2022. aasta augustis sõlmis ta lepingu Western Unitediga.
Mali jalgpallikoondises debüteeris Doumbia 27. mail 2012 sõprusmängus Elevandiluuranniku vastu. Ta kuulus Mali koondisse 2015. aasta Aafrika rahvaste karikavõistlustel.
Rõõmu mõis
Rõõmu mõis (saksa keeles Freudenhof) oli Vasula mõisa karjamõis Tartu-Maarja kihelkonnas Tartumaal. .
Noble'i maakond (Indiana)
Maakonna halduskeskus on Albion.
Ajalugu
Maakond moodustati 7. veebruaril 1835.
Rahvastik
Elanike arv oli 2010. aasta rahvaloenduse järgi 47 536.
Arvestuslik rahvaarvu muutus (1. juuli seisuga) :
Aivar Pilv
pisi|Aivar Pilv 1999. aastal Aivar Pilv (sündinud 22. märtsil 1961) on eesti vandeadvokaat.
Elulugu
Ta on lõpetanud 1979. aastal Otepää Keskkooli ja 1984. aastal Tartu Riikliku Ülikooli, kus õppis õigusteadust. Maist 1984 on ta advokatuuri liige. 1984–1990 oli ta Tallinna II Õigusnõuandla advokaat, 1991–1992 Vanalinna Advokaadibüroo advokaat. Veebruarist 1992 on ta vandeadvokaat. Veebruaris 1993 asutas Advokaadibüroo Aivar Pilv, mis tegutseb siiani. Pilv oli aktsiaseltsi ainuomanik kuni 2004. aasta lõpuni. 2009. aasta suve seisuga kuulus talle 81% aktsiatest. Detsembris 2007 sõlmis Advokaadibüroo Aivar Pilv ühinemislepingu Advokaadibürooga Tark & Ko, kuid märtsis 2008 selgus ootamatult, et ühinemine jääb ära. Juunis 2008 sõlmis Advokaadibüroo Aivar Pilv ühinemislepingu bürooga Siigur, Kõrgesaar & Partnerid. Seekord viidi ühinemine lõpuni ja juba augustiks 2008. Aivar Pilv on aastaid kuulunud Eesti Advokatuuri juhtorganeisse, olles sealhulgas märtsist 1994 märtsini 1995 Advokatuuri kvalifikatsioonikomisjoni liige, märtsist 1995 aprillini 2001 Advokatuuri juhatuse liige, sealt edasi kuni aprillini 2004 juhatuse aseesimees. Aprillis 2004 valiti Eesti Advokatuuri esimeheks ja märtsis 2007 uuesti veel ka teiseks ametiajaks, olles selles ametis kuni 4. märtsini 2010. Pilv on 2002. aastast Eesti Advokatuuri esindajana Kohtute Haldamise Nõukoja liige.
Ta on esindanud näiteks Villu Reiljanit, Ines Karu , Elmar Seppa , Andrus Veerpalu , Andres Selli ja Toomas Tooli.
2013. aastal asutas Aivar Pilv venekeelse portaali zakon24.ee, kust leiab Eesti ja Euroopa Liidu õigusakte puudutavad uudised, olulisemad kohtulahendid ning aktuaalsemate õiguslike probleemide analüüsid.
Bad Radkersburg
Bad Radkersburg on kuurortlinn (Stadtgemeinde) Austrias Steiermargi liidumaal Kagu-Steiermargi ringkonnas.
Lõunas külgneb linn Sloveeniaga Muri jõe ääres. Teisel pool jõge asub selle kaksiklinn Gornja Radgona (Oberradkersburg) Sloveenia Steiermargi piirkonnas. Bad Radkersburg on kuurortlinn, kus on 80 °C kuumaveeallikas. See ja pikim päikesepaiste kestus Austrias teeb sellest atraktiivse turismipaiga, kus peatub aastas üle 100 000 inimese.
Steiermargi haldusreformi käigus ühines linn 1. jaanuaril 2015 naabervalla Radkersburg Umgebungiga.
Ajalugu
pisi|Linnamüür thumb|Muri sild
Ei ole teada, millal Radkersburg esmaasustati või kus asus esimene asula, mida on mainitud 1182. aasta ürikus. Samuti pole teada, millal see vürsti territoriaalse võimu alla sattus. Tõenäoliselt ei kuulunud Radkersburg algselt Steiermargi hertsogitele, vaid võib-olla Radgeri-nimelisele aristokraadile, kellele selle oli kinkinud Saksa kuningas.
Turg on dokumenteeritud 1265./67. aasta urbaariumis, mis anti välja Böömi kuninga Otakar II ajal, kes valitses Steiermargis aastatel 1261–1278, kuid kaasaegsed uuringud viitavad sellele, et praeguse linna rajas Habsburgist Saksa kuningas ja Steiermargi hertsog Albrecht I 13. sajandi lõpus. Tänapäeva linna ilme põhineb ilmselt täpsel plaanil, ümbritsetud tornidega müüriga. Radkerburgi on linnana esmamainitud 1299. aastal.
Asudes Ungari kuningriigi piiri lähedal, mõjutas seda 15. sajandi lõpul toimunud kuningas Mátyás I ja keiser Friedrich III vaheline relvakonflikt. Osmanite-Habsburgide sõdade ajal rajati vastavalt Itaalia arhitekti Domenico dell'Allio kavandatud plaanidele ulatuslikud kindlustused. Radkersburg ülendati 1582. aasta Augsburgi Riigipäeva otsusega keiserlikuks kindluseks.
Rahvuslikud konfliktid kestsid mõlemal pool piiri. Teises maailmasõjas tervitasid paljud saksa vähemuse liikmed Wehrmachti sissetungi Jugoslaaviasse 1941. aastal ja ühinesid Saksa lahinguüksustega, samas kui suur osa Radkersburgist relvakonflikti tõttu laastati. Pärast sõda saadeti suurem osa Murist lõuna pool alles jäänud saksakeelsest elanikkonnast sunniviisiliselt välja.
Radkersburgi sild üle Muri taasavati 12. oktoobril 1969, mis viis Austria ja Jugoslaavia esmase lähenemiseni. 1975. aastal saavutas linn spaa staatuse, 1978. aastal tehti kättesaadavaks veel üks kuumaveeallikas, millele järgnes peagi supluskoha laiendus. Alates Sloveenia ühinemisest Schengeni viisaruumiga 2007. aastal on piirikontroll Radkersburgi ja Gornja Radgona vahel kaotatud.
Saveli Kramarov
Saveli Kramarov (vene Савелий Викторович Крамаров; 13. oktoober 1934 Moskva – 6. juuni 1995 San Francisco) oli juudi rahvusest vene näitleja.
Kramarovi isa oli tuntud advokaat, kes suri nõukogude vangilaagris. Keskkooli lõpetamise järel tahtis Saveli Kramarov astuda teatriinstituuti, kuid teda ei võetud vastu. Ta asus õppima Moskva Metsandusinstituuti, mille lõpetas 1958. aastal. Instituudi lõpetamise järel töötas ta lühikest aega metsanduserialal, kuid tal õnnestus 1959. aastal alustada filminäitleja karjääri. 1960. aastate lõpus ja 1970. aastate alguses saavutas Kramarov filminäitlejana laialdase populaarsuse (eriti komöödiafilmides).
1979. aastal asus Saveli Kramarov taotlema väljasõitu Nõukogude Liidust. Esialgu teda riigist välja ei lubatud ja filmirolle talle enam ei antud. Siis kirjutas Kramarov kirja USA presidendile Ronald Reaganile. Seejärel lubati tal 1981. aasta oktoobris lõpuks emigreeruda Ameerika Ühendriikidesse. Ameerikas jätkas ta tööd filminäitlejana, mängides põhiliselt venelaste rolle.
Winfried Martin Hansen
Winfried Martin Hansen (26. veebruar/9. märts 1860 Paistu – 27. märts 1936 Tartu) oli Eesti vaimulik.
Ta õppis aastal 1871 Tartus gümnaasiumis. Aastatel 1872–1875 õppis ta Gustav Max Schmidti Eragümnaasiumis, aastatel 1875–1880 Viljandi Maagümnaasiumis. Tartu Ülikooli usuteaduskonnas õppis ta aastatel 1880–1886. Ta oli ka koduõpetajaks Muuga mõisas. Prooviaastal oli ta aastal 1887 Helme Maarja koguduses Ernst Behse juures. Ordineeriti 31. mail 1887 Tartus õpetajaks.
Isiklikku
Tema isa Woldemar Adolf Hansen oli Paistu Maarja koguduse õpetaja.
Anna Murray Vail
Ta õppis Columbia ülikoolis botaaniku ja geoloogi Nathaniel Lord Brittoni käe all, kellel aitas asutada New Yorgi botaanikaaeda. Jaanuaris 1900 sai temast botaanikaaia raamatukogu juhataja ja sellel ametipostil töötas ta kuni septembrini 1907. Tema lahkumise põhjuseks sellelt ametikohalt peavad eri allikad kas soovi asuda elama Prantsusmaale ema juurde või solvumist süüdistuste tõttu, nagu oleks ta raamatukogus sigarette suitsetanud.
1911. aastal Prantsusmaale kolinuna osales Vail esimese maailmasõja ajal Ameerika fondis, mis rahastas haavatud prantslaste ravi, ning jätkas hiljem tööd raamatukoguhoidjana kuni nägemise kaotuseni. Prantsusmaal elades soetas ta maja Seine-et-Marne'i departemangu Héricy vallas.
Geotehnoloogia
Geotehnoloogia (ka geotehnika; inglise geotechnics) on inseneriteaduste haru, mis tegeleb maaressursside (maavarade (sealhulgas põhjavee) ja ehitustoe) kasutamise tehnikaga ja tehnoloogiaga ning allmaaehitamisega. Ta hõlmab mäendust ja rakendusgeoloogiat.
Impulsslasersadestus
pisi|Impulsslasersadestus. Laseriga aurustatakse alumiiniumoksiidist (Al2O3) koosnevat ketast (pildil nähaolev valge ketas, mille kohal on lillakates toonides plasmapilv). Nii sadenevad selle alumiiniumiosakesed õhukese kilena pildi ülaosas nähtavale strontsiontitanaadist (SrTiO3) plaadile. Substraat on kuumutatud 650 °C juurde, et soodustada alumiiniumkihi kristallatsiooni. Adam Andersen Læssøe foto. Impulsslasersadestus (inglise pulsed laser deposition, lühend PLD) on õhukeste kilede kasvatuse meetod.
Vaakumkambris fokuseeritakse võimsa impulsslaseri kiir sadestatavast ainest sihtmärgile. Laserikiire toimel aurustub plasmapilvena sihtmärgilt ainet, mis sadestub sihtmärgi vastas olevale alusele. Protsess viiakse läbi kas kõrgvaakumis või gaasikeskkonnas. (Tavaliselt kasutatakse keskkonna loomiseks inertgaase, kui tegemist on aga oksiidsete kiledega, siis hapnikku. Hapnikku kasutatakse, et vähendada protsessis tekkivaid hapniku vakantse ehk aatomite puudumist kristallvõrest.)
Protsess
Täpne impulsslasersadestuse mehhanism on väga keeruline. Ta ühendab endas laserikiirguse ja sihtmärgi vastastikmõjul toimuvat ablatsiooni, kõrge energiaga aineosakestest koosneva plasma pilv-lehviku tekkimist ning kristallilise õhukese kile kasvamist kuumal alusel. Seda protsessi saab üldistada, jagades selle neljaks etapiks:
Sihtmärgi laserablatsioon ja plasma pilv-lehviku tekkimine
Laserikiirguse tõttu aset leidev ablatsioon ja plasma tekkimine on väga keerukad kirjeldamiseks. Aineosakeste eraldumine sihtmärgi pinnalt toimub tänu mittetasakaalulisele aurustumisele, mille kutsub esile Coulombi plahvatuseks nimetatav aine paiskumine ruumi. Selle raames langeb sihtmärgile laseri impulss, mis tungib ainesse kindla sisenemissügavuseni. Sisenemissügavus sõltub laserikiirguse lainepikkusest ja materjali murdumisnäitajast konkreetse laseri lainepikkuse korral. Enamiku materjalide jaoks on sisenemissügavus tavaliselt suurusjärgus 10 nanomeetrit. Laserikiirguse poolt tekitatav intensiivne elektriväli on piisavalt tugev, et sihtmärgi materjalist rebida välja elektronid sellise ruumala ulatuses, kuhu laserikiir suudab sisse tungida. See protsess on väga kiire. Kui kasutatakse nanosekundilisi laserimpulsse, toimub see 10 pikosekundi jooksul. Energia üleminekut võimaldavad siin mittelineaarsed protsessid (näiteks mitme footoni ionisatsioon). Neid protsesse võimendavad mikropraod pinnas, tühikud ja tihedamad kogumikud suurendades elektrivälja. Laserikiire tekitatud elektromagnetväljas võivad vabalt võnkuvad elektronid põrkuda sihtmärgi pinna-aatomitega, andes osa oma energiat kristallvõrele. Materjali pind kuumeneb seeläbi ja sihtmärgi materjal hakkab aurustuma.
Plasma dünaamika
Protsessi teises faasis paiskub sadestatav materjal plasmapilvena paralleelselt sihtmärgi pinnanormaaliga aluse poole. See toimub tänu elektrostaatilistele tõukejõududele ja sihtmärgi pinnalt toimuvale tagasilöögile. Plasma pilv-lehvikus sõltub aine ruumiline jaotus gaasikeskkonna rõhust impulsslasersadestuse kambris. Pilv-lehviku tihedust saab kirjeldada cosn(x) seadusena, mis sarnaneb kujult Gaussi jaotusseaduse kõveraga. Pilv-lehviku kuju sõltuvust gaasi rõhust saab kirjeldada läbi kolme etapi.
Kõige tähtsam gaasikeskkonna rõhu suurendamise tulemus on plasma pilv-lehvikus olevate kõrge energiaga osakeste aeglustamine. Katsed on näidanud, et osakesed, mille kineetiline energia on 50 eV piirkonnas, võivad juba alusele kasvanud õhukese kile lõhkuda, sealt osakesi välja lüües. Selle tulemusena aeglustub kile kasvukiirus ning samuti võib muutuda ka sadestuva õhukese kile stöhhiomeetriline koostis.
Materjali sadestumine aluse pinnale
Kolmas etapp mängib olulist rolli kasvava õhukese kile kvaliteedi määramisel. Sihtmärgist ableerunud kõrge energiaga osakesed pommitavad intensiivselt alust ja seetõttu võivad vigastada juba kasvanud kile pinda, lüües sealt välja juba sadestunud aine osakesi või lihtsalt põhjustades defektide arvu suurenemist. Alusele sadestunud kilest välja löödud osakesed ja sihtmärgist tulev plasma moodustavad kokkupõrke regiooni ning selles vahemikus toimub põhiline osakeste kondensatsioon. Kui kondensatsioon toimub piisavalt suure kiirusega, saavutatakse termiline tasakaal ja õhukese kile kasvamine alusele toimub selle termilise tasakaalu ning otsese osakeste pealevoolu toimel.
Kristallisatsioonitsentrite tekkimine ja õhukese kile kasvamine aluse pinnal
Impulsslasersadestuse puhul tekib laseri impulsi ajal aluse pinnal väga suur üleküllastus. Impulsi pikkuseks on umbes 10–40 mikrosekundit (olenevalt laseri parameetritest). Tänu suurele üleküllastatusele tekib aluse pinnal väga palju kristallisatsioonitsentreid. Neid on tunduvalt rohkem kui mõne teise meetodi puhul. Kristallisatsioonitsentrite suur tihedus suurendab kasvava õhukese kile siledust.
Impulsslasersadestuse puhul on võimalik kolm tüüpi kasvamine (sõltuvalt eespool nimetatud parameetritest ja tingimustest):
Ajalugu
Impulsslasersadestus on üks paljudest õhukese kile kasvatamise meetoditest. (Näiteks molekulaarkiire epitaaksia (MBE), keemiline aurufaas-sadestus (CVD), ioonsadestamine (RF, magnetron, ioonkiir). Laserikiirguse abil kile kasvatamise ajalugu sai alguse veidi pärast esimese laseri ehitamist (1960 Theodore Maiman). 1965. aastal, mis oli kolm aastat hiljem kui F. Breech ja L. Cross uurisid laseraurustamist ja tahkeaine pinna-aatomite ergastamist, kasutasid Howard M. Smith ja A. F. Turner rubiinlaserit esimeste õhukeste kilede sadestamiseks. Siiski olid esimesed sel viisil saadud kiled kehvemad, kui teiste meetoditega (näiteks molekulaarkiire epitaaksiaga või keemilise aurufaas-sadestusega) saadud kiled. Kaheksakümnendate alguses saavutasid mõningad töögrupid (põhiliselt endises Nõukogude Liidus) väljapaistvaid edusamme laseri abiga õhukeste kilede kasvatamises. Läbimurre sündis 1987. aastal, kui D. Dijkkampil ja T. Venkatesanil õnnestus kasvatada YBa2Cu3O7 (ütriumbaariumvaskoksiid on kõrgtemperatuurne ülijuhtiv materjal) õhukene kile. Nende laseri abiga kasvatatud kile oli kvaliteetsem, kui alternatiivsetel meetoditel kasvatatud kile. Sellest läbimurdest alates on impulsslasersadestamist kasutatud kõrge kvaliteediga kristalsete õhukeste kilede valmistamiseks. Seda tehnikat on edukalt kasutatud keraamiliste oksiidide, nitriidkilede, mitmekihilise metalli ja mitmete supervõrega struktuuride sadestamisel. Tänu üheksakümnendatel arenema hakanud uutele lasertehnoloogiatele, mis võimaldavad kõrgsagedusega ja lühikese impulsi kestvusega lasereid koostada, on impulsslasersadestusest saanud üks eelistatumaid tehnikaid, et saada kindlate parameetritega ja keerulise stöhhiomeetrilise koostisega õhukesi kilesid.
Tehnilised aspektid
Impulsslasersadestuse katseseadme koostamiseks on mitmeid erinevaid võimalusi. Sihtmärgi materjal, mida aurustatakse kasvatamise käigus, asub tavaliselt pöörleva aluse peal, kuid seda võib ka teha silindrikujulise sihtmärgiga, millel on nii võimalus pöörelda ümber oma telje kui ka liikuda translatoorselt mööda oma telge üles alla. Selline eriline sihtmärgi ruumiline ülesehitus võimaldab lisaks sünkroonsele materjali pealevoolule kasvatada ka erineva koostisega kihtidest kilet. Selleks kasutatakse sihtmärgi silindrit, mis koosneb erinevatest lähteainetest, ja mis on omavahel ruumiliselt eraldatud.
Veel mõned põhilised tegurid, mis mõjutavad saadud kile paksust ja ka stöhhiomeetriat:
Tembe elevandipark
Tembe elevandipark on kaitseala Lõuna-Aafrika Vabariigi idaosas KwaZulu-Natali provintsis Mosambiigi piiri ääres.
Kaitseala geograafilised koordinaadid on. Paari kilomeetri kaugusel lääne pool algab Ndumo kaitseala.
Tembe elevandipargis elavad ka lõvid, leopardid, teravmokk-ninasarvikud, laimokk-ninasarvikud, pühvlid, kaelkirjakud ning rohkem kui 340 linnuliigi esindajad, nende seas paduhaigur, soo-öösorr ning värvulised Apalis ruddi ja Batis fratrum.
Alam-Reini-Vestfaali ringkond
pisi|300px|Alam-Reini-Vestfaali ringkond 16. sajandi algul pisi|300px|Alam-Reini-Vestfaali ringkonna ajalooline kaart aastast 1710, [[Peter Schenk Vanem]]
Alam-Reini-Vestfaali ringkond (saksa Niederrheinisch-Westfälischer Reichskreis) oli Saksa-Rooma riigi ringkond. See koosnes endiste Alam-Lotringi hertsogkonna ja Friisimaa territooriumidest ning endise Saksimaa hertsogkonna Vestfaali osast.
Ringkond koosnes arvukatest väikeriikidest, siiski suutsid Marki krahvid koguda märkimisväärse hulga territooriume, alates 1521. aastast Jülich-Kleve-Bergi ühendatud hertsogkonnad. Keisririigi suurim kiriklik territoorium oli Münsteri piiskopkond.
Koosseis
Ringkond koosnes järgmistest riikidest:
Agrammatism
Agrammatism on üks motoorse afaasia sümptomitest, mida iseloomustab grammatilisi funktsioone täitvate sõnade ja morfeemide ja sõnade õige järjekorra puudumine kõnes. See väljendub eri keeltes eri moodi ning võib esineda eri intensiivsusega. Raske agrammatika võib väljenduda telegraafilise kõnena, mis on lihtsustatud, peaaegu puuduvate lause struktuuridega kõnevorm. Vigu tehakse tihti ka grammatilise aja, arvu ja sooga (keeltes, kus need esinevad).
Lorenzo González (jalgpallur)
Lorenzo José González Montesdeoca (sündinud 10. aprillil 2000) on Hispaanias sündinud Šveitsi jalgpallur (ründaja), kes mängib alates 2. septembrist 2019 Hispaania esiliiga klubis Málaga. Lisaks kuulub ta Šveitsi U-20 jalgpallikoondisse.
Ta on varem mänginud Inglismaa ja Šveitsi noorteliigades.
Tüüne-Kristin Vaikla
1982–1987 õppis Vaikla Eesti Kunstiakadeemia magistriastmes disaini erialal, 2008–2009 arhitektuuri konserveerimist ja restaureerimist. 2009. aastal astus ta samas doktorantuuri.
1987–1991 töötas Tüüne-Kristin Vaikla Arsis disainerina. 2000–2009 oli ta Eesti Kunstiakadeemias lektor tekstiilidisaini ning 2010–2012 kultuuripärandi ja konserveerimise osakonnas. 2013 oli ta Melbourne'i Kuningliku Tehnoloogiainstituudi külalisteadur. 2016. aastas töötab ta ruumi- ja keskkonnalektorina Tartu Kõrgemas Kunstikoolis. 1992. aastal asutas ta Vaikla Stuudio OÜ.
2015. aastal valiti Tüüne-Kristin Vaikla Euroopa Sisearhitektide Liidu (ECIA) juhatusse, ta kuulub ka Eesti Sisearhitektide Liidu (ESL) nõukotta ning on arhitektuuriajakirja Maja kuratooriumi ja Eesti Kunstnike Liidu liige. Tüüne-Kristin oli Veneetsia 13. arhitektuuribiennaali Eesti ekspositsiooni kuraator ja SISU sümpoosioni kuraator Tallinnas. 2014. aastast on ta sisearhitektuuri teoreetilise ajakirja SISU_LINE peatoimetaja.
Isiklikku
Tüüne-Kristin Vaikla isa on keeleteadlane Paul Kokla, abikaasa sisearhitekt Urmo Vaikla. Neil on kolm last, tütar Ingel Vaikla on filmirežissöör.
Petroskoi Riiklik Ülikool
Ülikool asutati 1940.
Ülikoolis on 19 instituuti.
SE
SE või Se või se on lühend, mis võib tähendada järgmist:
Viktoria Bankov
Viktoria Bankov (ka Viktoria Suomalainen) on Eesti sisearhitekt ja disainer.
2005–2009 õppis Bankov Mainori Kõrgkoolis sisekujundust ja mööblidisaini.
2007–2011 töötas ta mööblidisainerina firmas Idema Köögid, 2011. aastast on sisekujundaja ettevõttes VB Design.
Viktoria Bankov on Eesti Sisearhitektide Liidu liige.
Saeveski mõis
Saeveski mõis (ka Saage mõis; saksa keeles Saghof) oli Kavastu mõisa karjamõis Tartu-Maarja kihelkonnas Tartumaal. .
Rahvakannel
Rahvakannel on kannelde ja keelpillide hulka kuuluv muusikainstrument, mida kasutatakse nii soolo-, ansambli- kui ka orkestriteoste esitamiseks.
Rahvakandle ehitus
Rahvakandle põhiosadeks on kõlakast ja sellele tõmmatud metalltraadist keeled. Pillikeeled liigituvad viisikeelteks ja akordikeeldeks (akordideks). Keelte arv ja akordide arv on eri rahvakanneldel erinev.
Rahvakandleliigid
Poolkromaatiline rahvakannel on 5 akordi- ja 25 viisikeelega. thumb|right|240px|Kandlemängija Sander Karu mängib poolkromaatilisel rahvakandlel
Mängimine
Rahvakandle mängimisel asub kandlemängija kandle suhtes akordikeelte või viisikeelte pool. Ühe käega mängitakse viisikeeli ja teise käega akorde. Heli tekitamiseks tõmmatakse pillikeeled helisema sõrme(de) ja/või plektroniga.
Pillimeistrid
Rahvakandleid on valmistanud paljud kandlemeistrid. Tööstuslikult on 3 ja 5 duuriga (akordiga) poolkromaatilisi rahvakandleid tootnud Tallinna Klaverivabrik 1970.–1990. aastatel.
Tamme mõis (Tartu-Maarja)
Tamme mõis (saksa keeles Tammenhof) oli karjamõis Tartu-Maarja kihelkonnas Tartumaal. .
Adelbert Eljand
Adelbert Eljand (2. veebruar 1914 Pringi – 1982) oli eesti kunstnik ja viiuliõpetaja.
Tartumaalt Puka lähedalt pärit Eljand töötas aastatel 1957–1974 Jõgeva Lastemuusikakoolis viiuliõpetajana, ta oli ka üks kooli loomise eestvedajaid.
Sageli korraldas Eljand Jõgeval näitusi koos Jõgeva kinovõrgu kunstniku Osvald Läänega, nende loomingut eksponeeriti ka üle-eestilistel näitustel.
Isiklikku
Adelbert Eljandi poeg on arhitekt Ülevi Eljand.
Gambrinus
pisi|Gambrinus Ernst Holzweissig Nachfi kataloogis 1898. aastast Gambrinus on legendaarne Flandria kuningas, õlle leiutaja ning õlle ja õllepruulide mitteametlik kaitsepühak. Tavaliselt kujutatakse Gambrinust Euroopa kuninga, keskaegse Inglise rüütli või (harvemini) tüseda vanamehena. Väidetavalt oli Gambrinuse sünnipäev 11. aprill.
Tõenäoliselt oli Gambrinuse legendi aluseks Jean Kartmatu (Jean sans Peur, 1371–1419), kes mõnede allikate andmeil võis leiutada humalaõlle. Teiste allikate kohaselt oli Gambrinus üks joogivalajaist Karl Suure (742–814) õukonnas. 1543. aastal kirjutas Saksa luuletaja Burkart Waldis, et Gambrinus õppis õllepruulimise kunsti Egiptuse viljakusjumalannalt Isiselt. Algne Gambrinus võis olla ka Brabanti hertsog Jean I (Jan Primus, 1254–1298) – seda päritolu toetab Gambrinuse-nimelise laagriõlle tootja Plzeňský Prazdroj (Pilsner Urquell).
Võimalikeks ladina etümoloogiateks on pakutud cambarus (keldrihoidja) ja ganeae birrinus (kõrtsis jooja), samuti võis Gambrinus tuleneda nimest Gambrivius. Vähem tõenäoline allikas on keldi sõna camba, mis tähendab õllepruuli panni.
Gambrinuse tähtsuse tõttu kasutavad tema nime enda õllebrändides mitme Euroopa ja Põhja-Ameerika õlletootjad, samuti kannavad Gambrinuse nime mitmed silmapaistvad pruulikojad. Tuntumad neist on Gambrinus Tšehhi Vabariigis Plzeňis, Gambrinus Company USA-s Texase osariigis San Antonios ning Gambrinus Prantsusmaal Elsassis Mulhouse'i linnas.
Tartus tegutses 1863. aastast õlletehas Gambrinus, mis hiljem liideti aktsiaseltsiga A. Le Coq.
1990. toodeti Gambrinuse-nimelist õlut Pärnu õlletehases, kuni Tšehhi firma Plzeňský Prazdroj nõudis, et lõpetataks neile kuuluva kaubamärgi kasutamine.
Arabistika
Arabistika on uurimisharu, mis tegeleb araabia keele ja kultuuriga ning mida üldiselt uuritakse väljaspool araabia maid.
Eestis õpetatakse seda Tallinna Ülikoolis Lähis-Ida uuringute nimetuse all.
Arabistide uuringud hõlmavad araabia maade geograafiat, ajalugu, religiooni, keelt, poliitikat, kirjandust ja muud kultuuri.
Raudteeülesõidukoht
pisi|Nõmme raudteeülesõit [[Pärnu maanteel]] Raudteeülesõidukoht on raudtee rööbastee ja maantee samatasandiline ristumiskoht. Ohutuse tagamiseks varustatakse ülesõidud tänapäeval tõkkepuude ja fooridega.
Kui raudtee ülesõidukoht on varustatud nii tõkkepuu kui ka valgusfooriga, siis on keelatud sõita sellele vilkuva punase fooritulega. Tõkkepuu asendil ei ole seejuures tähtsust: valgusfoor hakkab vilkuma enne seda, kui tõkkepuu sulgub, ja jätkab vilkumist pärast seda, kui see avaneb. Raudtee ülesõidukoha läbimisel ei tohi viivitada. Raudtee ülesõidukohale on keelatud sõita, kui on oht, et tuleb sellel seisma jääda. Sel juhul peate seisma jääma tõkkepuu ees, märgi „Peatu ja anna teed“ olemasolul aga selle ees. Kui enne ülesõidukohta ei ole tõkkepuud, võite seisma jäämise koha ise valida, kuid see ei tohi olla lähimale rööpale lähemal kui 5 m.
Linnasisestel hõreda liiklusega raudteeülesõidukohtadel on tihtipeale vaid ohutusmärgistus. pisi|left|Raudteeülesõidumärgistus Tallinnas [[Koplis]]
Kolmnurga galaktika
Selle katalooginumber on Messier 33 või NGC 598. Kolmnurga galaktika on suuruselt kolmas galaktika Kohalikus Galaktikarühmas, millesse kuuluvad Linnutee, Andromeeda galaktika ja veel 44 väiksemat galaktikat. See on üks kaugemaid püsiobjekte, mida võib näha palja silmaga.
Kolmnurga galaktika avastas Giovanni Battista Hodierna 1600. aastatel. Selle tähesuurus on 5,8, nii et tumeda taeva korral on see nähtav ka abivahenditeta. Valgusreostuse tingimustes on seda siiski raske näha isegi binokli või väiksema teleskoobiga.
Galaktika läbimõõt on 46 000 valgusaastat, nii et see on väiksem nii Linnuteest kui ka Andromeeda galaktikast. Kuna see jääb vähem kui 300 kiloparseki kaugusele Andromeedast, on oletatud, et see on Andromeeda satelliit.
Mads Roerslev
Mads Roerslev Rasmussen (sündinud 24. juunil 1999 Kopenhaagenis) on Taani jalgpallur, kes mängib paremkaitsjana Inglismaa Premier League'i klubis Brentford.
Kolmnurga galaktika
Tähtkujus jääb galaktika Kalade piiri lähedale, 3,5 kraadi lääneloodesse Alpha Triangulist ja 7 kraadi edelasse Beta Andromedaest.
Mads Roerslev
Ta alustas klubikarjääri Taani klubis København. Klubi põhimeeskonnas debüteeris ta 26. oktoobril 2016 Taani karikavõistluste mängus Jammerbugti vastu ja lõi selles mängus ka värava. Hooajal 2016/17 debüteeris Roerslev ka Taani kõrgliigas. 2017. aastal oli ta lühikest aega laenul Rootsi kõrgliigaklubis Halmstads BK ja 2019. aastal Taani kõrgliigaklubis Vendsyssel FF.
Kolmnurga galaktika
Galaktika enda piires paikneb NGC 604 H II piirkond, kus toimuvad tähetekkeprotsessid.
Mads Roerslev
2019. aasta augustis sõlmis ta lepingu Brentfordiga, mis mängis toona Inglismaa esiliigas. 2021. aastal kindlus ta Brentfordiga pääsu Inglismaa kõrgliigasse. 2. jaanuaril 2022 lõi ta mängus Aston Villa vastu oma esimese värava Inglismaa kõrgliigas; Roerslev värav 83. minutil osutuks ka võiduväravaks. Lisaks andis Roerslev selles mängus Brentfordi esimese värava löönud Yoane Wissale väravasöödu.
Aastatel 2015–2021 mängis Roerslev Taani noortekoondistes.
Ulugbek
pisi|Ulugbek ja tema astronoomiaobservatooriumi skeem Nõukogude Liidu margil 1987. aastast
Ulugbek paistis silma ka saavutustega astronoomiaga seonduva matemaatika vallas, näiteks trigonomeetrias ja sfäärilises geomeetrias. 1424–1429 lasi ta Samarkandi rajada suure observatooriumi. See oli oma aja parim observatoorium, kuid põlvkond hiljem lasksid Ulugbeki järeltulijad sellel laguneda. pisi|vasakul|[[Ulugbeki observatoorium Samarkandis. Ulugbeki ajal olid need seinad kaetud lihvitud marmoriga]] Valitsejana polnud Ulugbek samavõrd edukas. Ta kaotas mõned lahingud naaberriikidele ning lasi 1448. aastal pärast Bai Sunquri poja Mirza Ala-u-dowleh purustamist hukata Herati linna elanikud. Kui Ulugbeki vanem poeg 'Abd al-Latif hakkas tema vastu mässama ja purustas ta väed lahingus, otsustas Ulugbek alistuda. Poeg jättis ta küll ellu ja andis talle loa minna palverännule Mekasse, kuid andis salajas käsu juba tee peal Ulugbeki pea maha raiuda. Ulugbeki mälestuse taastas ta sugulane, 'Abd al-Latifi kuuekuulise valitsusaja järel kukutanud 'Abdullah (1450–1451), kes lasi astronoomi jäänused sängitada Timuri hauda Samarkandis, kust arheoloogid need 1941. aastal leidsid.
Saksa astronoom Johann Heinrich von Mädler nimetas 1830. aastal Ulugbeki järgi oma Kuu kaardil ühe kraatri.
Ulugbeki observatoorium
Ulugbeki observatoorium (usbeki keeles Ulug‘bek rasadxonasi) asus Samarkandi lähistel, Kuhaki künkal. See ehitati aastatel 1424–1428. See oli keskaja üks silmapaistvamaid observatooriume.
Euroopa äriühing
Euroopa äriühing (lühend SE, ladina keeles Societas Europaea) on aktsiaseltsi vorm Euroopa Liidu õiguses, mis on loodud rahvusvaheliste, mitmes Euroopa Liidu liikmesriigis tegutsevate ettevõtete tarbeks.
Euroopa äriühingute regulatsioon on esitatud Euroopa Liidu Nõukogu määruses 2157/2001/EÜ Euroopa äriühingu põhikirja kohta.
Sherlock Holmesi seiklused
"Sherlock Holmesi seiklused" (inglise keeles The Adventures of Sherlock Holmes) on kaheteistkümnest Arthur Conan Doyle'i jutustustest koosnev kogumik, milles uurivad ja lahendavad juhtumeid detektiiv Sherlock Holmes ja doktor Watson.
Juodkaičiai
Juodkaičiai on küla Leedus Skuodase rajoonis Ylakiai vallas Läti piiri ääres. Juodkaičiai jääb valla keskusest Ylakiaist 12 kilomeetri kaugusele. Külas on kaks Juodkaičiai kalmistut.
Sherlock Holmesi seiklused
Algselt ilmusid jutustused kuulsast detektiivist ajakirjas Strand Magazine (juuli 1891 – juuni 1892. Esimese kogumiku "Sherlock Holmesi seiklused" avaldas Inglismaal 14. oktoobril 1892 kirjastus George Newnes Ltd.
Johannes Lossius
Johannes Valentin Lossius (19. jaanuar 1842 Kodavere pastoraat – 26. veebruar 1882 Tartu) oli Liivimaa ajaloolane ja raamatukoguhoidja.
Johannes Losius õppis 1861–1868 Tartu ülikoolis arstiteadust ja ajalugu, 1869 grad. stud.
Ta oli Tallinna toomkooli õpetaja ja Revaler Zeitungi kaastööline, 1871–1882 Tartu ülikooli raamatukoguhoidja abi.
Lossius oli Tartu Ülikooli Raamatukogus ja Õpetatud Eesti Seltsi raamatukogus raamatukoguhoidja, tegeldes käsikirjaliste materjalide korraldamise ja avaldamisega ja Christian Kelchi kroonika ("Liefländische Historia") trükivalmis seadmisega.
Ta avaldas ka raamatu "Die Urkunden der Grafen de Lagardie in der Universitätsbibliothek zu Dorpat" (1882).
Ohio maakond (Indiana)
Ohio maakond (Ohio County) on maakond Ameerika Ühendriikides Indiana osariigis.
Rahvastik
Elanike arv oli 2010. aasta rahvaloenduse järgi 6128.
Arvestuslik rahvaarvu muutus (1. juuli seisuga) :
Sydney majandus
Sydney majandus on Austraalia üks kõige suuremaid ja tähtsamaid, sest see hõlmab kaubanduse, tootmise, rahanduse, hariduse ja turustamise valdkonda. pisi|258x258px|Sydney CBD Sydney ärikeskuste rajoon ehk Sydney CBD (Central Business District) on Austraalia suurim ja sellel on ka palju ümbritsevaid äripindu, mida peetakse Sydney osaks. Märkimisväärne on Parramatta, mis on suurem kui mõne riigi pealinn.
Sydney CBDs asub suuruselt kolmas kaubanduspiirkond Chatswood, mille peamine valdkond on jaemüük. Chatswoodis asuvad kõrghooned, mis on loonud Sydneyle äratuntava panoraami.
Ajalugu
Ehkki CBD domineeris linna äri- ja kultuurielus algusaegadel, on teised äri- või kultuuripiirkonnad alates II maailmasõjast arenenud radiaalsuunas. 1945. aastal asus kaks kolmandikku kõigist Sydney töökohtadest City of Sydneys ja seda ümbritsevates kesklinna omavalitsustes, kuid sõjajärgne eeslinnastumine tähendas, et ainult veerand tööjõust asus City, Lõuna-Sydney, Leichhardti ja Marrickville'i omavalitsuses.
Raudtee ehituse buum põhjustas eeslinnade kiire laiendamise, mis oli kõige suurem lääne ja lõuna raudteekoridoride ääres ning Põhjakaldal. Peale Harbour Bridge'i valmimist oli võimalik sõita Sydney ärikeskuste rajooni. Selline radiaalsuunaline arengumudel muutus pärast II maailmasõda, kui autode omandiõiguse suurendamine soodustas ettevõtete arendamist sinna, kus raudteed ei sõitnud, ja seejärel linna laienemist ümber kogu perimeetri.
Tereski mõis
Tereski mõis (saksa keeles Terreski) oli Sootaga mõisa karjamõis Tartu-Maarja kihelkonnas Tartumaal. .
Sydney majandus
Pangandus
57-st Austraalias tegutsevatest volitatud hoiustamispangast 44 tegutsevad Sydneys.
Turism
pisi|241x241px|Sydney Harbour Bridge ja Sydney ooperimaja Sydneyt külastas 2016. aastal 8,2 miljonit turisti, mis on 11,4 protsenti rohkem kui 2015. aastal. Sydney turistid tulid peamiselt Kirde- ja Kagu-Aasiast.
Linna kõige külastatavam vaatamisväärsus on Sydney ooperimaja, mis asub Bennelong Pointi juures. Ühtlasi on see üks Austraalia külastatumaid vaatamisväärsusi. Hoone sai 2017. aastal 202 miljoni USA dollari suuruse renoveerimistoetuse, mida tuntakse nimega Renewal Project.
Sydney turism teenis 2010. aasta statistika kohaselt igal aastal osariigi majandusele umbes 30 miljardit USA dollarit.
Tootmine
Sydney on Austraalia suurim tööstuslinn, mille tööstuse väärtus ületas aastatel 2012–2013 21 miljardit USA dollarit, edestades Melbourne'i (18,9 miljardit USA dollarit).
Sydney tootmissektor põhineb suures osas kodumaisel kõrgtehnoloogilisel tootmisel, näiteks biotehnoloogia, toiduainete töötlemine ja kõrgtehnoloogia. Sydneys tegutsevate suuremate tootmisettevõtete hulka kuuluvad paljude teiste hulgas Arnott's, Coca-Cola Amatil, Arrium, Visy, Amcor ja Rheem.
Suur-Lääne-Sydneys asuv Smithfield-Wetherilli pargi tööstusomand on lõunapoolkera suurim tööstusomand ning on selle piirkonna tootmis- ja turustuskeskus. See asub Sydney loode- ja edelaosa peamiste rahvastiku kasvuvööndite vahel, kinnistus on enam kui tuhat tootmis-, hulgimüügi-, transpordi- ja teenindusettevõtet, mis annavad tööd enam kui 20 000 inimesele.
Eluase ja tööhõive
2003. aasta septembri seisuga oli Sydney töötuse määr 5,3%.
Alates 2008. aasta märtsist on Sydneys Austraalia osariikide pealinnade kõrgeim keskmine majahind – 550 890 USA dollarit. The Economist Intelligence Unit's Worldwide'i elukalliduse uuringu kohaselt on Sydney elukalliduselt maailma 16. linn.
Sõjalaev Galactica
Ülevaade
2004. aasta versioonis kujutab Galactica endast lahingulaeva ja lennukikandja ristandit. Peale pardakahurite, suurtükkide ja rakettide on see varustatud ka Viperiüksustega, mis stardivad katapuldiga spetsiaalsetest starditorudest. Laevast pidi saama muuseumlaev, kuid Cylonite üllatusrünnaku tõttu jääb laev teenistusse ja pääseb koos Pegasusega rünnakust, ehkki esialgu teineteise pääsemisest ei teatud.